تورکیه دیانت وقفی طرفین‌دن قوربان اوقانیزاسیونو چرچیوه‌سینده تایلندین پاتا، ناراتاوی و یالا بؤلگه‌لرینده تخمینن 5 مین نفره قوربان اتی پای‌لانا‌جاق.
تورکیه دیانت وقفی کؤنول‌لوسو اولا‌راق وکالتله قوربان کسمه اوقانیزاسیونونا قاتیلان "دیریلیش ارطوغرول" سریا‌لی‌نین آکتورلاریندان‌ جلال ال نبی اوغلو و موغننی رسول آیدمیر ایله واقیفده وظیفه‌لی 7 نفرلیک بریقادا، مین 50 سهم قوربانی کسه‌رک پاتا، ناراتاوی و یالا بؤلگه‌لرین‌دکی احتیاج صاحبی عائله‌لره داغیتماغا باشلادی.
نبی اوغلو، ائتدیگی آچیقلامادا، تورکیه دولتی‌نین و میللتی‌نین هر ساحه‌ده گوج‌لو اولدوغونو ایفاده ائتدی.
تورکیه دیانت وقفی نین گؤزل بیر قوربان اورقانیزاسیونونو دوزنله دیغینی بیل‌دیرن نبی اوغلو، "حساس و اینجه دوشونه‌رک اولدوقجا صمیمی بیر شکیلده ایشلرینی داوام ائتدیریرلر. من ده یان‌لاریندا اولموشام. منه ده آلتی دفعه قوربان کسمک نسیب اولدو." دئیه دانیشدی.
نبی اوغلو، پاتانی دکی موسلمان‌لارین تورک خالقینی چوخ سئودیگینی و اونلارین همیشه گولومسه دیغینی دیله گتیره‌رک، وطنداش‌لارین کؤنول راحت‌لیغی ایله تورکیه دیانت وقفی نه ایانه ائده بیله جگینی سؤیله‌دی.
تورکیه دیانت وقفی نین بؤلگه‌دکی طرفداش تشکیلاتی فریند فونداسیونون صدری حسن عطایی ایسه هر کسین چوخ خوشبخت اولدوغونو بیلدیریب.
بؤلگه ده بیر چوخ احتیاج صاحبی اولدوغونو ایفاده ائدن عطائی، "بو اوچ گون عرضینده اوچ شهردکی اینسان‌لارا چاتماغا چالیشاجاغیق. تورکیه ایله بئش ایلدیر چالیشیریق، بو چوخ غورور وئریجی. چاتدیغیمیز هر عائله‌نین تورکیه‌یه سیمپاتیسی وار. تورکیه‌یه هر آن دعا ائدیریک." دئیه دانیشدی.
تورکیه دیانت وقفی کؤنول‌لولری قوربان اورقانیزاسیونو چرچیوه‌سینده احتیاج صاحبی عائله‌لره قوربان اتی پایلاییب.
تورکیه دیانت وقفی نین وکالت قوربان اورقانیزاسیونونا 425 مینه یاخین باغیش ائدیلدی.
